
Αρκαλοχώρι, 21/ 09 /2026
Προς: ΜΜΕ
ΔΕΛΤΙΟ ΤΥΠΟΥ

17η Μινωική Διαδρομή: To αναλυτικό πρόγραμμα και τα δρομολόγια  για τη μεταφορά των συμμετεχόντων της μεγάλης πεζοπορικής διαδρομής που αναβιώνει τη μυθική πορεία το βασιλιά Μίνωα προς το Δικταίον Άντρον
Την Κυριακή 27 Σεπτεμβρίου 2026, θα πραγματοποιηθεί η 17η Μινωική Διαδρομή, από τους Δήμους Μινώα Πεδιάδας, Χερσονήσου και Οροπεδίου Λασιθίου, 
Η Μινωική Διαδρομή, έχει καθιερωθεί ως μία από τις σημαντικότερες φυσιολατρικές δράσεις της Κρήτης που αναβιώνει τη μυθική πορεία του βασιλιά Μίνωα προς το Δικταίον Άντρο. Η πεζοπορική διαδρομή έχει συνολική διάρκεια περίπου τέσσερις ώρες, με αφετηρία τον Ναό του Τιμίου Σταυρού στην Αρχαία Λύττο και τερματισμό στην πλατεία του Ψυχρού. Η διαδρομή μάλιστα, θα είναι σηματοδοτημένη, ώστε να διευκολύνονται οι περιπατητές σε όλη την πορεία.
Κατά τον τερματισμό στο Ψυχρό, οι συμμετέχοντες θα έχουν την ευκαιρία να απολαύσουν κέρασμα, ενώ το πρόγραμμα θα πλαισιωθεί από χορευτική παράσταση από τον  Πολιτιστικό και Εκπαιδευτικό  όμιλο «Ερφαλής» και μουσική από το μουσικό συγκρότημα του Σταύρου Φραγκιαδάκη.
Για τη διευκόλυνση των συμμετεχόντων, θα πραγματοποιούνται μετακινήσεις με λεωφορεία προς το σημείο εκκίνησης της διαδρομής.Τα λεωφορεία θα αναχωρήσουν από τα εξής σημεία:
Καστέλλι - Δημαρχείο Μινώα Πεδιάδας
Χερσόνησος - Γούρνες, Δημαρχείο πρώην Αμερικανική Βάση
Οροπέδιο Λασιθίου - Κάτω Μετόχι
Τα δρομολόγια έχουν ως εξής:

✅06:00 π.μ.: Από Κάτω Μετόχι για Λύττο.
✅06:30 π.μ.: Από Χερσόνησο, Γούρνες (Δημαρχείο Χερσονήσου πρώην Αμερικανικής Βάσης) για Λύττο.
✅06:30 π.μ.: Από το Εκθεσιακό Αρκαλοχωρίου για Καστέλλι.
✅07:00 π.μ.: Από το Δημοτικό κατάστημα Καστελλίου για Λύττο.

Μετά την ολοκλήρωση της διαδρομής, θα υπάρχει μέριμνα για την επιστροφή των συμμετεχόντων με λεωφορεία στις 15:00. Όσοι επιθυμούν να συμμετάσχουν στην 17η Μινωική Διαδρομή, θα πρέπει να συμπληρώσουν με ακρίβεια τα στοιχεία τους στην ηλεκτρονική φόρμα συμμετοχής: https://forms.gle/jSCBHQREANRjvY7C8 

Για περισσότερες πληροφορίες οι ενδιαφερόμενοι μπορούν να επικοινωνούν με:
Δήμος Μινώα Πεδιάδας: 28913 40115 & 6979 790002
Δήμος Οροπεδίου Λασιθίου: 28443 40143 & 6936 589930
Δήμος Χερσονήσου: 28134 04668 
Ο Δήμαρχος Μινώα Πεδιάδας Βασίλης Κεγκέρογλου ανέφερε σχετικά:
«Είμαστε έτοιμοι για τη 17η Μινωική Διαδρομή που φέρνει κοντά τους τρεις Δήμους και αναδεικνύει τις φυσικές ομορφιές του τόπου φυσικό τοπίο, την ιστορία και την πολιτιστική κληρονομιά του τόπου μας. Καλούμε όλους να συμμετάσχουν και φέτος σε αυτή τη μοναδική διαδρομή, που αναβιώνει τη μυθική πορεία του Μίνωα προς το Δικταίον Άντρο και προσφέρει μια ξεχωριστή εμπειρία μέσα στο κρητικό τοπίο».
*Με την υποστήριξη των Πολιτιστικών Συλλόγων, Λύττου, Κασταμονίτσας, Καστελλίου, Ψύχρου και την υγειονομική υποστήριξη της «Ομάδας Διαχείρισης Ανθρωπιστικών Κρίσεων «ΕΠΙΔΡΑΣΙΣ».



ΓΡΑΦΕΙΟ ΔΗΜΑΡΧΟΥ
Τηλ: 28913-40335 
Email: minoa@minoapediadas.gr

image1.png
)=
M




